LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL LEIDIMO VYKDYTI STUDIJAS IR SU STUDIJOMIS SUSIJUSIĄ VEIKLĄ PANAIKINIMO TELŠIŲ VYSKUPO VINCENTO BORISEVIČIAUS KUNIGŲ SEMINARIJAI

2024 m. vasario 5 d. Nr. V-134

Vilnius

Vadovaudamasis Lietuvos Respublikos mokslo ir studijų įstatymo 43 straipsnio 1 dalies 3 punktu, įgyvendindamas Lietuvos Respublikos Vyriausybės 2024 m. sausio 24 d. nutarimą Nr. 73 „Dėl Lietuvos Respublikos Vyriausybės 2000 m. kovo 20 d. nutarimo Nr. 313 „Dėl licencijos veikti nevalstybinei aukštajai mokyklai − Telšių kunigų seminarijai suteikimo“ pripažinimo netekusiu galios“:

1. P a n a i k i n u leidimą vykdyti studijas ir su studijomis susijusią veiklą Nr. 001088, išduotą 2004 m. kovo 18 d. Telšių Vyskupo Vincento Borisevičiaus kunigų seminarijai (kodas 1196619).

2. P r i p a ž į s t u netekusiu galios Lietuvos Respublikos švietimo ir mokslo ministro 2004 m. kovo 18 d. įsakymą Nr. ISAK-382 „Dėl leidimo vykdyti aukštojo mokslo studijas patikslinimo ir išdavimo“.

3. I n f o r m u o j u, kad pagal Lietuvos Respublikos viešojo administravimo įstatymo 14 straipsnį šis įsakymas per vieną mėnesį nuo šio įsakymo gavimo dienos pasirinktinai gali būti skundžiamas Lietuvos Respublikos švietimo, mokslo ir sporto ministerijai (A. Volano g. 2, 01124 Vilnius) arba Lietuvos administracinių ginčų komisijai (Vilniaus g. 27, 01402 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka ar Regionų administraciniam teismui (Žygimantų g. 2, 01102 Vilnius, ar per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymo nustatyta tvarka.

Švietimo, mokslo ir sporto ministras	Gintautas Jakštas